Cracovia cea pașnică...
Sau așa s-ar părea, cel puțin,
pentru că, dintr-o dată,
au început să apară șerpi din specii periculoase prin oraș.
Deodată, apare un expert în reptile care este capabil să rezolve problema.
Numele lui este Leszek L.
Era cunoscut în Cracovia ca crescător de reptile.
Avea mulți prieteni în poliție, inclusiv cu grade superioare.
Am auzit de la numeroase persoane că Leszek L.
ar fi lăsat el însuși șerpii acolo, apoi ar fi sunat la poliție.
Polițiștii care au preluat apelul
i-au atribuit ulterior sarcina de a strânge reptilele periculoase.
Și iată cum câștiga niște bani în plus.
El însuși era periculos ca un animal sălbatic.
POTRIVIT PENTRU UN UCIGAȘ
EPISODUL 3
Pentru mine, este suspectă povestea lui Leszek L.
Dacă citești cu atenție dosarul...
JURNALIST DE INVESTIGAȚII
...Leszek L. l-a denunțat pe Robert Janczewski de două ori,
parcă pentru a se asigura că poliția se va ocupa de el.
S-a discutat despre posibilul motiv al lui Leszek.
FOST OFIȚER DE POLIȚIE
Pentru că el nu părea deloc a fi un cetățean model,
care ar fi făcut asta din simț civic.
Nici în ziua de azi nu știu de ce l-a denunțat Leszek pe colegul său.
JURNALISTĂ
Eu știu că îi datora bani.
Pitonul-indian de 2,5 metri lungime
a fost găsit de doamna Aleksandra Jalocha în drumul său spre casă.
Aici era șarpele.
A fost îngrozită.
Mulți copii merg spre școală prin parcul acesta.
Poliția l-a chemat pe domnul Leszek, un expert în reptile, la fața locului.
Domnul Leszek a declarat că reptila era apatică și rece.
Pe o vreme mai caldă, ar fi putut fi periculoasă.
Mușcătura sa poate duce chiar și la o amputare de membru.
Am avut mai multe intervenții. Au fost șerpi-cu-clopoței,
unul lângă Barbacana, altul la tribunal.
Într-un complex rezidențial a apărut o cobră.
Oamenii sunt iresponsabili.
L-am cunoscut Leszek la liceul de pe strada Lobzowsk. Eram la seral.
Avea multe pasiuni. Îi plăceau scufundările,
dar și reptilele și herpetologia.
PRIETENA ȘI VECINA LUI LESZEK L.
Relația dintre noi a continuat, dar și în alt sens,
pentru că am început să și lucrez cu el.
Ținea lecții în școli,
în care le arăta copiilor șerpi din colecția sa.
Leszek L. s-a lăudat că ar fi reușit să aducă ilegal
niște animale exotice, ascunse sub haine,
trecând granița cu ele fără a fi prins.
Între 1981 și 1989 am fost prieteni, s-ar putea spune.
Probabil că prietenia era doar din partea mea,
pentru că am făcut tot ce am putut și l-am ajutat cu multe lucruri.
Erau prieteni încă de la școala profesională.
El era un fel de guru pentru Robert. Era mai în vârstă, mai puternic
și mai popular în rândul fetelor.
TATĂL LUI ROBERT POET
Poate că nu era popular, dar alerga după femei.
Se pare că Leszek L. îl trata pe Robert ca pe un nimeni.
Îl considera un fel de servitor, care să facă ce nu avea el timp
sau ce nu avea chef să facă.
Avea nevoie de un om
care să îi aducă cobai pentru reptilele lui.
Mi-a spus că este un post la magazinul de animale,
care presupunea curățarea cuștilor,
înlocuirea așternutului,
spălarea spațiilor.
Mirosea foarte urât, pentru că erau animale de laborator.
PRIETEN AL LUI LESZEK L.
L-am cunoscut pe Leszek în 1978, mi se pare.
Era scafandru. Cred că deținea trei recorduri mondiale.
Organiza proiecții de diapozitive cu călătoriile sale în lume.
În realitatea postcomunistă, părea o lume diferită.
Pe timpul acela, Leszek era o persoană foarte plăcută.
Vorbea foarte frumos despre scufundările sale.
JUDECĂTOR LA TRIBUNALUL DIN CRACOVIA
Din păcate, sub influența alcoolului, își schimba complet comportamentul.
Era ca în "Straniul caz al doctorului Jekyll și al domnului Hyde".
Erau două persoane diferite,
de nerecunoscut.
Când bea, era imprevizibil.
Într-o zi, eram la el acasă. A tras din țigară
și apoi a stins-o așa.
Și a început: "Nenorocitule..."
Era în 1993, înainte de Crăciun. De atunci, nu ne-am mai văzut.
Mânuia cuțitul cu multă îndemânare.
Putea să îndepărteze cu precizie chirurgicală
pielea unui animal.
Se poate presupune că ar fi putut îndepărta,
cu aceeași precizie, și pielea umană.
Bun venit! Noi suntem Maciej Kleczek și Prietenii.
La sfârșitul anilor '90, Kornet era un loc
unde aventura
își deschidea larg porțile.
CUNOȘTINȚĂ A LUI LESZEK L.
Una dintre persoanele care inspirau diverse povești
era nimeni altul decât Leszek.
"Vino să-ți arăt ceva interesant! Locuiesc în apropiere."
Atmosfera, privind în retrospectivă, era de film de groază.
Lumina unui bec de vreo 30 W crea o lumină obscură
și avea un perete întreg plin de oase și piei de animale,
tăbăcite probabil chiar de Leszek.
Avea astfel de abilități.
Am intrat în ultima cameră, unde avea terarii de la podea până în tavan.
Jos, era un crocodil. În dreapta, avea o cobră.
În stânga, un șarpe-cu-clopoței.
Iar sus de tot, era o mamba-neagră.
Deschide un terariu mare.
Înăuntru, era un șarpe enorm.
Un piton, după cum am aflat mai târziu.
Avea un piton-reticulat.
Îl chema Kaska.
Văd un crocodil alergând prin cameră și ascunzându-se după canapea.
Mă întreb șocat în ce fel de situație mă aflu.
S-a ascuns după canapea și a început să mârâie ca un câine.
Cam atât de mare era. La un moment dat, Leszek l-a apucat
și a lipit capul crocodilului de al meu.
Deodată, mă mușcă de braț. Simt cum îmi curge sângele.
M-a mușcat!
El îmi zice: "Du-te de-aici, Michael, nu ai nimic!"
A dus reptila de acolo. "La naiba! Chiar te-a mușcat."
Încă am semnul.
Mi-a spus: "Michael, ar fi bine să nu spui nimănui."
"Oricum, nu te-ar crede nimeni." Și a început să râdă.
Probabil că și-a pierdut mințile, la un moment dat.
Bunul nostru vecin a vrut să mă împuște.
Din fericire, glonțul a trecut la vreo trei metri de mine.
Am avut doar niște arsuri superficiale pe față...
- "Doar"? - Da...
Ne-am simțit neputincioși.
Eu și alți doi vecini am contactat televiziunea.
- Animalele au scăpat de sub control? - Șarpele vecinului a scăpat.
L-am găsit la subsol, încolăcit pe o clanță.
Soțul meu spunea că a devenit periculos.
VECINĂ A LUI LESZEK L.
Am sunat la poliție, dar mi-era teamă pentru copilul meu.
Poliția a venit și a plecat.
"Nu vă faceți griji. Totul e în ordine."
Leszek a aflat cine a sunat la poliție.
A coborât la mine și mi-a spus:
"Dacă mai suni la poliție, te învăț eu minte."
Colabora cu poliția, așa că mulți polițiști îl cunoșteau probabil.
Se distra cu ei.
Chiar și în perioada când a dispărut Katarzyna,
Leszek a petrecut revelionul cu un polițist din Cracovia.
Avea mulți prieteni polițiști, inclusiv cu grad superior.
Domnul Leszek L. mai povestea
și cum invita tinere la el acasă, la petreceri,
iar apoi le împiedica să plece,
punând un șarpe la ușă, de exemplu.
Am auzit de la femei care îl cunoșteau pe Leszek L.
că era violent și că uneori le bătea.
Nu era în toate mințile.
Nu este imposibil ca, la un moment dat, să fi apărut perversiunea.
Dacă a jupuit un șarpe, de ce nu ar jupui și un om?
Dacă ar fi Leszek capabil să jupoaie un om?
Eu cred că da.
Având și eu pești,
mă duceam de două ori pe săptămână
la magazinul pentru animale al lui Leszek.
Într-o zi, cand am intrat,
am văzut chipul unei femei
în spatele acvariilor.
Avea părul spre roșcat, desfăcut.
Lângă ea era un individ pe care nu-l cunoșteam.
Persoana aceea semăna
cu aceasta?
Uitați-vă, vă rog.
Ea era, cu siguranță, numai că avea părul desfăcut.
Era acolo, în magazin.
Sunt absolut sigură.
Absolut sigură.
Mi-e greu să fac legătura
între jupuirea unui șarpe mort și ceea ce i s-a întâmplat Kasiei.
JURNALIST
Nu era nicio modalitate de a confirma legătura lui Leszek cu cazul.
- I-ați percheziționat apartamentul? - Nu-mi amintesc.
FOST OFIȚER DE POLIȚIE
Îmi amintesc ca și cum ar fi fost azi.
Dar nu și ce dată era.
Când s-a închis magazinul?
- Nu-mi aduc aminte. - 1998.
1998...
Nici Leszek L. nu ne poate ajuta.
A murit în 2007, în urma abuzului de alcool.
Și el este o țintă ușoară, fiind decedat.
Nu se poate apăra.
Ne este ușor să interpretăm anumite lucruri în detrimentul lui.
Se pot formula teorii conform cărora Leszek L. ar fi un suspect.
Din cauza modului de anchetare, nu vom afla niciodată adevărul.
CURTEA DE APEL
Mă simt ca un procuror, domnule judecător.
Pentru că apelul este, de fapt, o acuzare
formulată de apărare,
împotriva poliției, a procuraturii
și a instanței de fond.
Și spun acest lucru cu responsabilitate deplină.
Voi demonstra în mod clar de ce acuz aceste trei entități
de ignorarea adevărului, în cel mai bun caz.
Nu există nici măcar dovezi circumstanțiale.
Nu voi juca teatru.
PROCURORUL CARE L-A ACUZAT PE ROBERT JANCZEWSKI
Nu voi lua nimic în glumă.
Nu voi încerca să smulg zâmbete instanței.
Pentru că nu este un astfel de caz.
Îmi voi păstra seriozitatea,
spre deosebire de apărare.
AVOCATUL LUI ROBERT JANCZEWSKI
Mergând spre sala de judecată, nu puteam ști cu certitudine
ce va prezenta procuratura.
Este un mozaic
de pseudoprobe fără sens și de ipoteze.
Într-o zi, el a ucis-o în apartament. A doua zi, a ținut-o într-un spațiu
care nu știm unde se află, însă.
Deci, trebuie să o fi transportat acolo.
Cum? Probabil cu bicicleta, pentru că el nu conduce.
ATENȚIE! ZONĂ PERICULOASĂ
PRIETEN AL LUI ROBERT JANCZEWSKI, POET
Am fost înștiințat în scris de procurorul Krupinski
că trebuie să le pun la dispoziție proprietatea mea din Balice.
Eu nu îl cunoșteam pe Robert.
A venit aici de două ori cu tatăl său pentru a-mi vopsi grilajele de la geam
și m-a ajutat să refac tocurile ferestrelor.
Jozef Janczewski a fost, o perioadă,
o cunoștință a soției mele, Halina Kutyla.
De ani de zile, ne cunoșteam ca poeți.
Teoria procurorului era
că Robert Janczewski ar fi putut lua cheile de la tatăl său,
deoarece Jozef avea cheile de aici,
ca să o poată vizita pe Halina în weekend,
și astfel ar fi putut comite această crimă.
Pentru asta mi-a distrus procuratura toată proprietatea.
Aici era un heleșteu.
După cum vedeți, au săpat totul.
Teoretic, trebuia să readucă totul în starea inițială.
Dar nu cred că-mi vor face alt heleșteu.
El spune: "L-am găsit!" Eu îl întreb ce a găsit.
Ridică prelata și-mi găsesc pisica moartă.
Vino, Rudolf, nu-ți fie frică!
Vino aici, pisoiule! Nu-ți face nimeni nimic.
În urma acestor acțiuni ale poliției,
în sat s-a răspândit zvonul că au găsit paisprezece cadavre,
că s-au comis crime aici.
Reputația mea a fost distrusă.
Recunosc, cu toată sinceritatea,
că încă sunt supărat pe el.
Am scris o poezie pentru un anumit domn procuror, P.K.
"O, nouă Themis, cu ochii deschiși,"
"Ridică-ți sabia, Cântărește fapta"
"Și ia decizia corectă. Amin!"
CURTEA DE APEL ULTIMA ÎNFĂȚIȘARE
Numărul probelor care au fost acceptate, deși nu ar fi trebuit,
dovedește clar faptul
că regula "condamnare cu orice preț" a avut întâietate aici.
Avem convingerea că am prins făptașul.
Acum, nu mai trebuie decât, așa cum a spus avocatul Znamiec,
să ne jucăm rolurile.
Pentru că a fost o piesă de teatru, nu o anchetă.
În această piesă, fiecare are un rol. Să ne limităm la aceste roluri.
AVOCATUL MAMEI KATARZYNEI ZOWADA
Acum, onorată instanță, aș dori să fac un apel către mass-media,
pentru ca mass-media să se limiteze la rolul său.
În timpul procesului de apel, procurorul Krupinski s-a ridicat,
a arătat cu degetul spre Michal, care stătea atunci lângă mine,
și a spus: Nu este așa cum vi se pare dumneavoastră, domnule Fuja".
Îi pot spune domnului Fuja, jurnalistul prezent aici,
care se poate să fi fost manipulat, dar nu vreau să intru în detalii...
Dar a fost, domnule judecător,
vorba de niște acuzații și de manipulare,
în ciuda probelor,
în scopul de a zugrăvi imaginea unui procuror nemilos,
a unui polițist nemilos,
a unor forțe de ordine neîndurătoare.
Apărarea a acordat multă atenție
testului poligraf, spunând că nu era credibil
și că nu ar trebui luat în considerare.
Într-o situație extrem de stresantă,
pentru că pentru oricine este stresant să fie arestat,
duci persoana la testul poligraf, seara.
Cine efectuează testul la această oră?
Cine?
Unor astfel de teste nu trebuie,
din punct de vedere obiectiv, să li se acorde vreo credibilitate,
deoarece modul în care au fost efectuate
a fost o încălcare a regulilor meseriei.
Era momentul pledoariei finale a procurorului.
Procurorul Krupinski a spus că testul a fost efectuat corect
și că are dovezi în acest sens,
deoarece a filmat testul poligraf,
și ne-a arătat un fragment.
Ceea ce am văzut acolo...
Ați fost de acord cu testul poligraf.
Vă voi înmâna declarația conform căreia sunteți de acord
să răspundeți la întrebări referitoare la uciderea Katarzynei Zowada.
Cealaltă întrebare este dacă sunteți de acord ca testul
să fie înregistrat video,
astfel încât să nu existe bănuieli, nici de cealaltă parte,
că v-aș fi sugerat ceva, că v-aș fi aplicat tratemente rele,
că v-aș fi refuzat dreptul la o pauză de mers la toaletă și așa mai departe.
Am fost la toaletă adineauri.
- Facem testul și filmăm, da? - Faceți cum doriți.
- Bună seara! - Bună seara.
- Bienkunski. - Fuja.
Ne-am mai întâlnit în legătură cu acest caz, vă amintiți?
Da? Se poate.
Vă considerați cel mai recunoscut expert din Polonia
în operarea acestui dispozitiv?
EXAMINATOR POLIGRAF
Sunt chemat la cele mai grave cazuri,
relatate de mass-media națională.
Este adevărat că persoana testată trebuie avertizată în prealabil,
nu chiar în momentul testului,
că întrebările sunt de tipul "da sau nu"?
Asta face parte din tactica anchetatorilor, este decizia lor.
Dar Curtea Supremă nu recomandă acest lucru.
În loc să afirme, în mod obiectiv:
"Domnule, acest test este opțional. Sunteți de acord sau nu?",
"Puteți întrerupe testul în orice moment, vă rog să rețineți"...
Așa comunică un expert.
Contați pe faptul că puteți păcăli dispozitivul?
Nu, nu am nimic de ascuns.
Pentru că...
Întotdeauna dau această explicație suplimentară.
Dacă adevărul este diferit de ceea ce se afirmă,
eu le spun: "Domnule, du-te acasă,"
"pentru că te voi distruge la proces."
"Voi dezvălui totul cu ajutorul acestui test."
Dar, cum dumneata nu ai nimic de-a face cu fapta,
nu ai de ce să te temi, nu?
- Am dreptate? - Da.
În regulă.
Este un sfat sau sunt presiuni pentru a face testul?
- Vrei să mă pui pe mine la zid. - Nu, dar...
De parcă ar fi vina mea că s-a așezat și s-a lăsat testat.
Rolul meu este... A consimțit, i s-au citit drepturile.
Când ați aflat că Robert era sub tratament psihiatric,
că suferă de schizofrenie și ia medicamente?
Înainte de test, cu siguranță...
Înainte? În interviuri, ați declarat că nu e indicat în boli psihiatrice.
În boli psihiatrice.
Din evaluarea pe care am citit-o,
nu știu dacă medicii l-au diagnosticat cu o boală mintală.
Ba da, cu schizofrenie. A fost diagnosticat în 1992.
Nu știu dacă scria... Dacă el este...
Ar putea avea anumite tulburări de natură psihologică,
dar nu era definită clar o afecțiune.
Dvs. trebuia să știți dacă are o boală mintală sau o tulburare minoră.
Dacă aș fi citit sintagma "bolnav mintal",
nu aș fi efectuat testul.
Asta înseamnă că procurorul i-a ascuns acest lucru expertului?
Expertul
testase deja și alte persoane implicate în acest caz.
Poate chiar câteva zeci.
Când l-ați examinat pe detectivul angajat de mamă,
au ieșit la iveală niște informații.
Apoi, l-ați examinat pe directorul școlii unde învățase Robert,
s-a dovedit că ar fi putut ascunde ceva
și nu ați putut exclude implicarea lui.
"Jacek are anumite informații, pe care le ascunde,"
"referitor la circumstanțele crimei și la cei implicați."
"Este probabil ca Zbigniew"
"să dețină niște informații."
Konrad, de asemenea.
"Grzegorz deține informații."
"Implicarea sa nu poate fi exclusă."
Leszek, de asemenea.
Toți cei care i-au ieși în cale domnului Bienkunski
ascundeau informații.
Nu faceți testul.
Dacă am ajuns la aceste concluzii
înseamnă că, într-o anumită măsură, acele persoane,
la un moment dat,
ar fi avut informații și ar fi refuzat să le divulge.
Au existat numeroase persoane de interes în acest caz.
Acest om a fost denunțat de propriii colegi.
Potrivit unor informații primite, acest cercetător ar fi avut,
printre numeroase alte specimene, un deget de femeie într-un borcan.
Primește o citație.
Este întâmpinat de echipa pentru cazuri nerezolvate.
Este de acord să facă testul poligraf.
În laborator, are multe probe de țesut și explică originea fiecăreia.
Se dovedește rapid că degetul nici nu provenea de la o femeie.
Vă amintiți de cercetătorul de la Universitatea Jagiellonă?
- Era cineva, dar nu mi-l amintesc. - L-ați examinat și pe el.
Pe baza testului,
persoana respectivă se temea să divulge informații
referitoarea la implicarea sa în crimă.
Și-a pierdut stăpânirea de sine.
L-a afectat, atât fizic, cât și emoțional.
Nu știe ce urmează sau cum a fost implicat în dosar.
Procuratura solicită poliției să informeze universitatea
că bărbatul a fost implicat
într-un caz de crimă petrecut cu ani în urmă.
Pe 8 septembrie 2018,
la nici două luni și jumătate de la aceste măsuri,
bărbatul nu mai face față presiunii și se sinucide.
S-a dovedit a fi nevinovat.
- Cine spune asta? - Procurorul.
A fost calomniat de niște cunoscuți mai vechi
și nu avea nicio legătură cu cazul.
Și mai interesant este
că asta s-a petrecut la șase luni după arestarea lui Robert.
Adică, atunci când nouă ni se spunea
că procuratura este încredințată că Robert este ucigașul.
CURTEA DE APEL
Îmi amintesc momentul acela, când stăteam în sala de judecată
și așteptam cu nerăbdare hotărârea.
Chiar când era pe cale să se încheie, s-a produs o altă întorsătură.
Curtea a decis să redeschidă procedura de apel
prin efectuarea unei proceduri suplimentare, o audiere publică
a persoanelor care până atunci aveau statutul de martori anonimi.
JURNALIST DE INVESTIGAȚIE
Probele furnizate de martorii anonimi sunt atât de importante,
încât orice îndoială ar submina, de fapt, verdictul dat,
iar întregul proces ar trebui luat de la capăt.
AVOCATUL LUI ROBERT JANCZEWSKI
Totul fusese secretizat. Nu știam ce declaraseră martorii.
Primisem declarații al căror conținut fusese cenzurat.
Doi martori anonimi foarte importanți
erau 2.2018 și 4.2018.
S-a dovedit că acești martori anonimi erau două femei
care fuseseră vecine cu Robert.
RECONSTITUIRE
Am copilul bolnav. Putem să ne grăbim?
Martora recunoaște femeia pe care a văzut-o însoțită de inculpat
în vreuna dintre fotografiile de pe panouri?
Vă rog să vă apropiați.
Aceasta este.
Această seară târzie de toamnă din 1998
va rămâne pentru totdeauna în amintirea mamei și a fiicei.
În această seară, amândouă ies în grabă
pe scara blocului
în care locuiesc și unde, la același etaj,
un alt apartament este ocupat de Robert Janczewski.
Un bărbat ciudat, considerat periculos.
Nu mai fusese văzut niciodată cu o fată de vecinii săi.
Mama și fiica văd două persoane urcând scările.
Una este inculpatul, Robert Janczewski,
cealaltă este o fată.
Avea o glugă pe cap, dar se vedea părul blond, ca aici.
Eram încă la școala primară când mama a văzut poza acelei femei la televizor,
într-o emisiune despre persoane dispărute.
Femeia de la televizor avea și ea tenul palid și părul blond.
Avea tenul palid...
În baza acestui detaliu a fost identificată.
Este înfricoșător să ai tenul palid.
Martora avea șase sau șapte ani la momentul evenimentului.
Desigur, acest lucru nu exclude posibilitatea
de a-și aminti, dar trebuie să fim prudenți.
E simplu. În copilărie, aveam o memorie bună.
Și..
Și îți amintești ce purtați tu și mama ta
când ați trecut pe lângă inculpat pe scări?
Trebuie să fim conștienți de faptul că nu te poți baza pe memoria umană.
Memoria umană este un proces.
REPREZENTANTUL COMITETULUI PENTRU DREPTURILE OMULUI
Când îmi amintesc un lucru, este posibil să modific ușor amintirea.
Este un mit că memoria umană ar funcționa ca o cameră video,
care mă filmează chiar în acest moment.
Ați declarat mai înainte că ea era cu jumătate de cap mai înaltă decât el.
- Am spus eu asta? - Este consemnat.
Poate că s-a făcut o greșeală.
Martora Ewa primea vizitele ofițerilor de poliție.
Veneau "la o ceașcă de ceai".
Ca să discute despre Robert, ucigașul. Fără ascunzișuri.
Doamnele să știe: Robert este ucigașul, iar ea, victima.
Așa se desfășoare anchetele în această țară?
Înainte de a lua declarația martorului, servești un ceai cu el,
ca să-l informați despre anchetă?
Problema nu este dacă într-adevăr
au recunoscut-o pe Katarzyna Zowada în fotografii.
Problema este că, înainte de interogatoriu,
poliția le-a ținut discursuri
și, fără îndoială, au avut posibilitatea
să vadă fotografiile Katarzynei Zowada publicate în presă.
Nu știu dacă este vorba despre această femeie,
dar el era însoțit de o femeie.
Nu sunt sigură.
Însă ceva este scris acolo, ceea ce este o problemă.
Am fost la serviciu, la pază, în tură de 24 de ore.
Sunt obosită.
Martora Ewa a răbufnit:
"Regret că l-am întâlnit pe inculpat pe scară,"
"pentru că nu ar fi trebuit să trec prin asta."
Nu există o relatare mai adevărată, una mai convingătoare
în ceea ce privește veridicitatea mărturiei ei.
Era nesigură, ceea ce pune la îndoială întreaga poveste.
Cealaltă martoră era mult prea sigură pe ea.
A declarat: "Da, așa trebuie să fi fost. Punct."
Am văzut-o și din profil
și se potrivea perfect cu fotografia.
Sunt sigură că el o ținea de braț.
Și această certitudine rămâne neclintită până în ziua de azi?
De câte ori veți repeta această întrebare, domnule judecător?
Martorii, după cum poate observa Curtea,
nu rezistă unei evaluări critice a mărturiei lor.
Mai ales în cazurile
care implică atât de multe îndoieli serioase,
trebuie să fim foarte atenți
să nu adaptăm interpretarea probelor la o teză formulată în prealabil.
Ai urcat vreodată scara blocului cu o fată?
Da.
- Da? - Da.
Dar nu cu cea de a cărei ucidere sunt suspectat,
așa cum au declarat mai târziu martorii anonimi.
Două persoane au declarat ulterior că m-ar fi văzut cu Katarzyna Zowada.
Cu cine erai pe scară?
Era o anumită persoană, dar nu voi intra în detalii.
Dacă s-ar dovedi că Robert este vinovat,
pentru mine ar fi o înfrângere.
PSIHIATRUL LUI ROBERT JANCZEWSKI
Da, da.
O înfrângere profesională,
ca terapeut al unui pacient pe care îl cunoaște bine.
Dar nu ar fi prima din viața mea.
Dacă el este vinovat înseamnă că m-am lăsat păcălit de două ori.
Ar fi sfârșitul carierei mele,
pentru că de ambele dăți m-aș fi înșelat fără să-mi dau seama.
JURNALIST
Inculpatul are cuvântul.
Onorată instanță, aș dori să spun și eu ceva.
Îmi permiteți? Onorată instanță,
numele meu este Robert Janczewski.
Nu sunt eu "Pielea".
Nici "Bestia".
Nu sunt un monstru.
Nu am ucis pe nimeni.
Nu am făcut rău nimănui.
Sunt un om și un cetățean al acestei țări,
pe care forțele de ordine încearcă, de aproape un sfert de secol,
să-l condamne într-un caz de crimă.
Mă adresez direct curții,
pentru că este ultima mea șansă de a obține dreptatea.
Polițiștii mi-au spus direct că sunt siguri că eu sunt ucigașul.
Cu cât negam mai mult,
cu atât mai mult insista comisarul Michalec că nu-mi recunosc vina.
Voi spune adevărul cât timp voi trăi.
Nu am ucis-o eu pe Katarzyna Zowada.
Nu am ucis pe nimeni.
Contrar teoriei comisarului,
cuvintele "nu am ucis" nu sunt o rană sufletească
rămasă după comiterea unei crime,
ci cuvinte de disperare.
De fapt, chiar strig asta: credeți-mă, sunt nevinovat!
Am fost încarcerat timp de șapte ani.
Au fost șapte ani de iad.
În fiecare zi, mă trezesc cu speranța
că va veni ziua în care acest coșmar se va sfârși.
Astăzi, soarta mea este în mâinile dumneavoastră, domnule judecător.
Vă cer achitarea.
Niciun alt verdict în acest proces nu ar fi unul just.
VERDICTUL CURȚII DE APEL
...ai milă de noi și de întreaga lume.
Prin pătimirea sa dureroasă,
ai milă de noi și de întreaga lume.
Prin pătimirea sa dureroasă...
Urmează să anunțăm verdictul.
Prin urmare, rog pe toată lumea
să se ridice.
Pronunțăm acest verdict în numele Republicii Polone.
La data de 31 octombrie 2024,
Curtea de Apel din Cracovia, în conformitate cu articolul 414,
alineatul 1 din Codul de procedură penală,
coroborat cu articolul 17, alineatul 1, din Codul de procedură penală,
îl achită pe inculpatul pe Robert Janczewski
de fapta pentru care a fost acuzat.
Această hotărâre are efect imediat
și înseamnă că inculpatul este pus în libertate.
Am simțit acei șapte ani în care am crezut în caz,
în care nu am cedat, adesea contrar opiniei publice,
în fața sistemului, a justiției.
Am simțit, după acei șapte ani, că acest sistem nedrept se sfârșise.
Instanța l-a achitat pe Robert Janczewski.
Vă simțiți vinovat că el a petrecut șapte ani închis?
Te poți simți vinovat pentru că ai realizat programe manipulatoare,
inspirate de apărare.
Mulțumesc foarte mult.
Sistemul în sine nu este rău, dar există persoane
care, din diverse motive, acționează așa cum o fac.
În așa fel încât să condamne un om cu orice preț.
Poliția nu ar putea veni după mine
sau după oricare dintre noi să ne acuze că suntem criminali.
Există multe motive pentru care nu suntem niște victime potrivite.
O victimă potrivită este aceea care este lipsită de apărare.
- Bună dimineața. - Bună dimineața.
- Pune-ți centura de siguranță, da? - Da, sigur.
Cum te simți, domnule Robert?
- Ai procesat ce s-a întâmplat? - Da, da.
Noi nu am reușit încă.
- Îmi cer scuze... - Ușurel.
- Trebuie s-o trag... - Nu ne grăbim.
Pe de o parte, simțeam că vei rezista.
Dar, în același timp, în mod pradoxal, mi-era teamă pentru tine.
Îți mulțumesc pentru că ești așa cumsecade.
Sincer.
Am promis și m-am ținut de cuvânt. Ți-am spus că nu te voi părăsi.
- Îți amintești? - Da.
Mi-am repetat asta de multe ori.
"Nu ești singur."
"Te voi scoate de acolo, tu doar rezistă."
Nu voi uita asta toată viața.
Îmi amintesc când am ajuns la locul de întâlnire cu mama lui Robert.
Îți mulțumim din suflet. Ne înclinăm în fața ta.
Nu e nevoie să-mi mulțumiți.
Așteptați puțin aici.
Mă ocup eu de formalități, apoi putem vorbi liniștiți.
- Așteptați-mă puțin aici, da? - Sigur că da.
Atunci m-am gândit că acesta este cel mai frumos lucru în meseria asta.
Nu numai că faci o muncă interesantă,
lucrând cu legea, cu litigii în instanță,
dar...
Poți face bine cuiva.
Pentru că acolo s-a întâmplat un lucru bun, pur și simplu.
Un obiectiv modest pentru Robert este să supraviețuiască,
să reușească, treptat, să se pună pe picioare.
Ca să aibă vreo speranță,
trebuie să-și recâștige sentimentul că are control asupra propriei vieți.
Mulțumesc.
Toate cele bune! Ținem legătura.
Dacă domnul Michalec caută urme sufletești,
cred că această anchetă,
răul făcut lui Robert, cei șapte ani de detenție inutilă,
toate acestea trebuie să-i fi lăsat o urmă adâncă.
Acum, știm cine nu a comis crima.
Ceea ce ar trebui să ne îngrijoreze
este faptul că autorul ar putea fi încă în libertate.
Există un detaliu care mă frământă în continuare
și care a apărut încă de la început:
o expertiză din februarie 2007 a Universității Jagiellone,
realizată de Departamentul de Medicină Legală.
"Katarzyna Z. a suferit traume multiple, la mai multe organe,"
"compatibile cu lovirea de o mașină sau cu căderea de la mare înălțime."
În decembrie 1997, Katarzyna a încercat să se sinucidă.
Timp de peste două ore, a stat pe barajul din Dabie,
unde au fost găsite rămășițele ei la un an după aceea,
și s-a gândit să se arunce în Vistula.
Nu se poate exclude posibilitatea ca făptașul să-i fi găsit trupul,
să-l fi jupuit și să fi aruncat pielea în Vistula.
Aceasta este problema în acest caz.
Din cauza modului defectuos în care a fost efectuată ancheta,
nu vom afla niciodată ce s-a întâmplat.
Mai mult, se pare că un om nevinovat
a fost hărțuit timp de 25 de ani.
Nu sunt de acord cu condamnarea pe viață a oamenilor
dacă nu există dovezi ale vinovăției lor.
Ca societate, nu ar trebui să acceptăm acest lucru.
Ca jurnaliști, nu ar trebui să acceptăm acest lucru.
Acesta este rolul nostru, să-i supraveghem pe cei de la putere.
Nu doar pe politicieni, ci și pe polițiști și pe procurori.
Am acest vis,
de a întâlni pe cineva în viața mea.
O persoană
care ar putea să-mi aducă
o rază de soare
cu zâmbetul ei.
Pe care să o iubesc până la ultima suflare.
Îmi lipsesc acei 25 de ani.
Aveam niște planuri pentru viața mea. Aveam 35 de ani.
Acum am 60. Este vina mea?
Atunci, a cui este vina?
PROCURORUL PIOTR KRUPINSKI ȘI COMISARUL BOGDAN MICHALEC
AU REFUZAT SĂ APARĂ ÎN DOCUMENTAR.
COSTUL TOTAL AL ANCHETEI DE 25 DE ANI
RĂMÂNE NECUNOSCUT.
Traducerea și adaptarea: FAST TITLES MEDIA